Budyšin (SN/MWj). Drje runje prawe wjedro wupytali su sej organizatorojo 1 016. Budyskeho nalěća, kotrež so wot jutřišeho hač do njedźele w sprjewinym měsće wotměje. Po wěšćenju wjedrarjow chce swjaty Pětr Budyšanow a jich hosći z wjele słóncom a lětnimi temperaturami zapleńčić. Wonkowne wuměnjenja za wulki měšćanski swjedźeń njemóhli tuž lěpše być. Tež wobsahowje su sej zamołwići w radnicy tójšto wumyslili. Wjace hač 500 sobuskutkowacych wuhotuje na Žitnych wikach, Hłownym torhošću a Mjasowych wikach kulturne programy. Nowe budźe jewišćo w saněrowanej rozwalinje Mnišeje cyrkwje na Wulkej Bratrowskej. Dalša nowosć je limitěrowany nopach z Budyskim motiwom, kotryž hodźi so wšudźe wróćić abo tež sobu domoj wzać.
szl_Latn